section_heading: Sudjelovanje u Domovinskom ratu
paragraph_text: S 18 godina pridružuje se Antiterorističkoj jedinici Lučko. Već u srpnju 1991. uključio se u rat. Oni koji ga znaju iz toga vremena kažu da je uvijek bio korektan, a na ratištu hrabar i vrlo spretan. Borio se na ratištima u zapadnoj Slavoniji i na dubrovačkom području. I nakon Domovinskoga rata rata ostao je specijalac, sve do 2001. godine. Tada je, pri jednom skoku s padobranom, doživio nesreću nakon koje je šest mjeseci bio nepokretan. Posve se oporavio, no zadatke koji se stavljaju pred specijalce više nije mogao obavljati, pa je umirovljen.